เงินบาทเปิดตลาด 31.77/79
ธนาคารซีไอเอ็มบีไทย รายงาน เงินบาทเปิดตลาดเช้านี้อยู่ที่ระดับ 31.77/79 เคลื่อนไหวตามค่าเงินยูโร
18 ม.ค. 2555

ธนาคารซีไอเอ็มบีไทย รายงาน เงินบาทเปิดตลาดเช้านี้อยู่ที่ระดับ 31.77/79 เคลื่อนไหวตามค่าเงินยูโร
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้ที่ระดับ 31.77/79 บาท/ดอลลาร์ ปรับตัวแข็งค่าเล็กน้อยจากช่วงปิดตลาดเย็นวานนี้ที่ระดับ 31.78/80 บาท/ดอลลาร์ เคลื่อนไหวตามค่าเงินยูโร
"(เงินบาท)ค่อนข้างนิ่ง แต่เมื่อคืนในตลาดนิวยอร์คลงไปเยอะ(แข็งค่า) ก่อนที่จะกลับขึ้นมา เนื่องจากผลประกอบการซิตี้กรุ๊ปออกมาไม่ค่อยดีเท่าไหร่ ทำให้ยูโรร่วงลงมา บาทก็เลยอ่อนค่าตามยูโร" นักบริหารเงิน กล่าว
โดยตลาดให้ความสำคัญกับผลการประมูลพันธบัตรของประเทศในกลุ่มสหภาพยุโรปในวันนี้ ได้แก่ เยอรมนี โปรตุเกส และในวันพรุ่งนี้จะมีการประมูลพันธบัตรในกลุ่มสหภาพยุโรปอีก 2 ประเทศ ซึ่งจะมีผลต่อค่าเงินยูโร
สำหรับความเคลื่อนไหวของค่าเงินสกุลหลักต่างประเทศที่สำคัญ เงินยูโรอยู่ที่ระดับ 1.2752/2754 ดอลลาร์/ยูโร ปรับตัวอ่อนค่าจากระดับ 1.2791/2794 ดอลลาร์/ยูโร ส่วนเงินเยนอยู่ที่ระดับ 76.76/78 เยน/ดอลลาร์ ปรับตัวอ่อนค่าจากระดับ 76.59/62 เยน/ดอลลาร์
นักบริหารเงิน คาดว่า วันนี้เงินบาทจะเคลื่อนไหวในกรอบระหว่าง 31.70-31.90 บาท/ดอลลาร์ตามเดิม